CELEX: 32003D0520
Language: ro
Date: 2003-06-16 00:00:00
Title: Decizia Consiliului din 16 iunie 2003 de încheiere a Acordului dintre Comunitatea Europeană și Guvernul Japoniei privind cooperarea în domeniul practicilor anticoncurențiale

Anunţ juridic important

|

32003D0520

Jurnalul Oficial L 183 , 22/07/2003 p. 0011 - 0011 ediţie specială în limba cehă capitol 11 volum 45 p. 180  - 180 ediţie specială în limba estonă capitol 11 volum 45 p. 180  - 180 ediţie specială în limba maghiară capitol 11 volum 45 p. 180  - 180 ediţie specială în limba lituaniană capitol 11 volum 45 p. 180  - 180 LV.ES capitol 11 volum 45 p. 180  - 180 MT.ES capitol 11 volum 45 p. 180  - 180 PL.ES capitol 11 volum 45 p. 180  - 180 SK.ES capitol 11 volum 45 p. 180  - 180 ediţie specială în limba slovenă capitol 11 volum 45 p. 180  - 180

		20030616Decizia Consiliuluidin 16 iunie 2003de încheiere a Acordului dintre Comunitatea Europeană și Guvernul Japoniei privind cooperarea în domeniul practicilor anticoncurențiale(2003/520/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 83 și 308 coroborate cu articolul 300 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât:(1) Având în vedere dimensiunea internațională tot mai pronunțată a problemelor de concurență, este necesar să se consolideze cooperarea internațională în acest domeniu.(2) Aplicarea corectă și eficientă a dreptului concurenței are o importanță deosebită pentru funcționarea eficientă a piețelor și pentru comerțul internațional.(3) Elaborarea principiilor de curtoazie activă în dreptul internațional, precum și utilizarea acestor principii în aplicarea legislației privind concurența a Comunității Europene și, respectiv, a Japoniei pot crește eficiența aplicării acestora.(4) În acest scop, Comisia a negociat un acord cu Japonia privind aplicarea regulilor de concurență ale Comunității Europene și ale Japoniei.(5) Articolul 308 din Tratat trebuie invocat în condițiile includerii în textul acordului a fuziunilor și a achizițiilor care intră sub incidența Regulamentului (CEE) nr. 4064/89 al Consiliului din 21 decembrie 1989 privind controlul operațiunilor de concentrare ale întreprinderilor [3], fundamentat, la rândul său, pe articolul 308.(6) Acordul ar trebui aprobat,DECIDE:Articolul 1Se aprobă în numele Comunității Europene Acordul dintre Comunitatea Europeană și Guvernul Japoniei privind cooperarea în domeniul practicilor anticoncurențiale.Textul acordului se anexează la prezenta decizie.Articolul 2Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Comunității Europene [4].Adoptată la Luxemburg, 16 iunie 2003.Pentru ConsiliuPreședinteleG. Papandreou[1] Propunerea din 8 mai 2002 (nepublicată încă în Jurnalul Oficial).[2] Avizul din 3 iulie 2002 (nepublicat încă în Jurnalul Oficial).[3] JO L 395, 30.12.1989, p. 1. (Rectificare: JO L 257, 21.9.1990, p. 13). Regulament modificat de Regulamentul Consiliului (CE) nr. 1310/97 (JO L 180, 9.7.1997, p. 1).[4] În conformitate cu art. 12 alin. (1), prezentul acord intră în vigoare la 9 august 2003.--------------------------------------------------